5)

I bilag VII tilføjes følgende: »G. Bomuld Når en landbruger har anmeldt arealer tilsået med bomuld, beregner medlemsstaterne det beløb, der skal inkluderes i referencebeløbet, ved at multiplicere antallet af hektar, afrundet til to decimaler, hvor der blev produceret bomuld, som der blev ydet støtte til i henhold til stk. 3 i protokol nr. 4 om bomuld (23) i hvert år i referenceperioden, med følgende beløb pr. hektar: — 966 EUR for Grækenland — 1 509 EUR for Spanien — 1 202 EUR for Portugal. H. Olivenolie Når en landbruger har modtaget produktionsstøtte for olivenolie, beregnes beløbet ved, at det antal tons, som en sådan betaling blev ydet for i referenceperioden (dvs. henholdsvis i produktionsårene 1999/2000, 2000/01, 2001/02 og 2002/03), multipliceres med det tilsvarende enhedsstøttebeløb, udtrykt i EUR/ton, der er fastsat i Kommissionens forordning (EF) nr. 1415/2001 (24), (EF) nr. 1271/2002 (25), (EF) nr. 1221/2003 (26) og (EF) nr. 1794/2003 (27) multipliceret med koefficienten 0,6. Medlemsstaterne kan imidlertid inden den 1. august 2005 beslutte at hæve denne koefficient. Denne koefficient anvendes ikke for landbrugere, hvis gennemsnitlige antal GIS-ha oliven i referenceperioden, eksklusive antallet af GIS-ha oliven svarende til de yderligere træer, der er plantet uden for en godkendt plantningsordning efter den 1. maj 1998, er på under 0,3. Antallet af GIS-ha oliven beregnes efter en fælles metode, som skal fastlægges efter proceduren i artikel 144, stk. 2, og på grundlag af oplysningerne fra det geografiske informationssystem for oliven. Hvis støttebetalingerne i referenceperioden er blevet berørt af anvendelsen af foranstaltningerne i artikel 2, stk. 3, i forordning (EØF) nr. 1638/98 (28), tilpasses den beregning, der er nævnt i tredje afsnit, som følger: — i tilfælde af, at foranstaltningerne kun er anvendt på ét produktionsår, er det antal tons, der skal tages i betragtning for det pågældende år, lig med det antal tons, for hvilket der ville være ydet støtte, hvis foranstaltninger ikke var blevet anvendt — i tilfælde af, at foranstaltningerne er anvendt på to på hinanden følgende produktionsår, fastlægges det antal tons, der skal tages i betragtning i forbindelse med det første af disse år, i overensstemmelse med første led, og det antal tons, der skal tages i betragtning i forbindelse med det følgende år, er lig med det antal tons, for hvilket der blev ydet støtte for det sidste produktionsår forud for referenceperioden, som ikke har været berørt af anvendelsen af ovennævnte foranstaltninger. Medlemsstaterne beregner antallet af hektar, der skal indgå i beregningen af enkeltbetalingen, som antallet af GIS-ha oliven, der er fremkommet efter en fælles metode, som skal fastlægges efter proceduren i artikel 144, stk. 2, og på grundlag af oplysningerne fra det geografiske informationssystem for oliven, eksklusive antallet af GIS-ha oliven med yderligere træer, der er plantet uden for en godkendt plantningsordning efter den 1. maj 1998, dog for Cyperns og Maltas vedkommende efter den 31. december 2001. I. Råtobak Når en landbruger har modtaget en tobakspræmie, beregnes det beløb, der skal medregnes i referencebeløbet, ved at multiplicere treårsgennemsnitsantallet af kilogram, som en sådan betaling er blevet ydet for, med det vejede treårsgennemsnit af støttebeløbet pr. kilo, omfattende den samlede mængde råtobak i alle sortsgrupper og multipliceret med koefficienten 0,4. Medlemsstaterne kan beslutte at hæve denne koefficient. Fra 2010 skal koefficienten være 0,5. Det antal hektar, der skal indgå i beregningen af enkeltbetalingen, skal svare til det areal, der er anført i de registrerede dyrkningskontrakter, som præmiebetalingen blev ydet for i hvert år i referenceperioden, inden for et basisareal, der fastsættes af Kommissionen på grundlag af det samlede areal, der er meddelt Kommissionen i henhold til bilag I, punkt 1.3, til Kommissionens forordning (EF) nr. 2636/1999 (29). Hvis støttebetalingerne i referenceperioden er blevet berørt af anvendelsen af foranstaltningerne i artikel 50 i forordning (EØF) nr. 2848/98, tilpasses den beregning, der er nævnt i tredje afsnit, som følger: — i tilfælde af, at præmien er blevet nedsat helt eller delvis, er de betalingsbeløb, der skal tages i betragtning for det pågældende år, lig med de beløb, der ville være ydet uden nedsættelsen — i tilfælde af, at produktionskvoten er blevet nedsat helt eller delvis, er de beløb, der skal tages i betragtning for det pågældende år, lig med de præmiebeløb, der ville være ydet i det foregående år uden nedsættelsen af præmien, forudsat at det produktionsareal, der er anført i den sidste dyrkningskontrakt, ikke blev anvendt til dyrkning af en afgrøde, som er støtteberettiget efter en anden ordning for direkte støtte i det pågældende år. J. Humle Når en landbruger har modtaget arealstøtte for humle eller midlertidig udtagningsstøtte, beregner medlemsstaterne de beløb, der skal indgå i referencebeløbet, ved at multiplicere antallet af hektar, afrundet til to decimaler, som der blev ydet betaling for i hvert år i referenceperioden, med et beløb på 480 EUR pr. hektar.